title: Kommissionens gennemførelsesforordning (EU) nr. 567/2013 af 18. juni 2013 om berigtigelse af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande  EØS-relevant tekst

text:
               19.6.2013

               DA

               Den Europæiske Unions Tidende

               L 167/30

         KOMMISSIONENS GENNEMFØRELSESFORORDNING (EU) Nr. 567/2013
   af 18. juni 2013
   om berigtigelse af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (1), særlig artikel 33, stk. 2 og 3, og artikel 38, litra d), og
   ud fra følgende betragtninger:

               (1)

               Bilag III til forordning (EF) nr. 1235/2008 (2) indeholder en liste over tredjelande, hvis produktionssystem og kontrolforanstaltninger til økologisk produktion af landbrugsprodukter er anerkendt som værende ækvivalente med dem, der er fastsat i forordning (EF) nr. 834/2007. I forbindelse med nogle lande, der står opført på listen i det pågældende bilag som ændret ved Kommissionens gennemførelsesforordning (EU) nr. 508/2012 (3), er den anførte internetadresse for nogle af kontrolorganerne ikke korrekt eller ikke længere korrekt.

               (2)

               Bilag IV til forordning (EF) nr. 1235/2008 indeholder en liste over kontrolorganer og -myndigheder, der er kompetente til at udføre kontrol og udstede attester i tredjelande med henblik på ækvivalens. I forbindelse med nogle kontrolorganer eller -myndigheder indeholder teksten til de pågældende bilag som ændret ved gennemførelsesforordning (EU) nr. 508/2012 og Kommissionens gennemførelsesforordning (EU) nr. 125/2013 (4) fejl med hensyn til de produktkategorier, som er angivet for nogle tredjelande.

               (3)

               Desuden er internetadressen for et af de kontrolorganer, der er angivet i bilag III og IV til forordning (EF) nr. 1235/2008, ikke korrekt.

               (4)

               Bilag III og IV til forordning (EF) nr. 1235/2008 bør derfor berigtiges.

               (5)

               Af hensyn til retssikkerheden bør de berigtigede bestemmelser vedrørende AGRECO R.F. GÖDERZ GmbH gælde fra datoen for anvendelsen af bilag II til gennemførelsesforordning (EU) nr. 508/2012, og de berigtigede bestemmelser vedrørende IMO-Control Sertifikasyon Tic. Ltd Ști og Organización Internacional Agropecuaria bør gælde fra datoen for anvendelsen af bilag II til gennemførelsesforordning (EU) nr. 125/2013.

               (6)

               Foranstaltningerne i denne forordning er i overensstemmelse med udtalelse fra Forskriftsudvalget for Økologisk Produktion —

         VEDTAGET DENNE FORORDNING:
   Artikel 1
   I forordning (EF) nr. 1235/2008 foretages følgende berigtigelse:

               1)

               Bilag III berigtiges som angivet i bilag I til nærværende forordning.

               2)

               Bilag IV berigtiges som angivet i bilag II til nærværende forordning.

         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Punkt 1 i bilag II gælder dog fra den 1. juli 2012, og punkt 3 og 4 i bilag II gælder fra den 1. april 2013.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. juni 2013.

            På Kommissionens vegne

         José Manuel BARROSO

            Formand

      (1)  EUT L 189 af 20.7.2007, s. 1.

      (2)  EUT L 334 af 12.12.2008, s. 25.

      (3)  EUT L 162 af 21.6.2012, s. 1.

      (4)  EUT L 43 af 14.2.2013, s. 1.

      BILAG I
      I bilag III til forordning (EF) nr. 1235/2008 foretages følgende berigtigelse:

                  1)

                  I punkt 5 i teksten vedrørende Canada affattes oplysningerne vedrørende CA-ORG-002 således:

                              »CA-ORG-002

                              British Columbia Association for Regenerative Agriculture (BCARA)

                              www.certifiedorganic.bc.ca«

                  2)

                  Punkt 4 i teksten vedrørende Costa Rica affattes således:

                              »4.

                              Myndighed: Servicio Fitosanitario del Estado, Ministerio de Agricultura y Ganadería, www.sfe.go.cr«.

                  3)

                  I teksten vedrørende Indien foretages følgende berigtigelse:

                              a)

                              punkt 4 affattes således:

                                          »4.

                                          Myndighed: Agricultural and Processed Food Export Development Authority APEDA, http://www.apeda.gov.in/apedawebsite/index.asp«.

                              b)

                              i punkt 5 affattes oplysningerne vedrørende IN-ORG-009, IN-ORG-011, IN-ORG-016, IN-ORG-019 og IN-ORG-021 således:

                                          »IN-ORG-009

                                          ISCOP (Indian Society for Certification of Organic products)

                                          www.iscoporganiccertification.org

                                          IN-ORG-011

                                          Natural Organic Certification Agro Pvt. Ltd. (NOCA Pvt. Ltd)

                                          www.nocaagro.com

                                          IN-ORG-016

                                          Rajasthan Organic Certification Agency (ROCA)

                                          www.krishi.rajasthan.gov.in

                                          IN-ORG-019

                                          TUV India Pvt. Ltd

                                          www.tuvindia.co.in

                                          IN-ORG-021

                                          Madhya Pradesh State Organic Certification Agency (MPSOCA)

                                          www.mpkrishi.org«

                  4)

                  I punkt 5 i teksten vedrørende Japan affattes oplysningerne vedrørende JP-BIO-005 således:

                              »JP-BIO-005

                              Japan Organic & Natural Foods Association

                              http://jona-japan.org/english/«

                  5)

                  I punkt 5 i teksten vedrørende Tunesien affattes oplysningerne vedrørende TN-BIO-004 således:

                              »TN-BIO-004

                              Lacon

                              www.lacon-institut.com«

                  6)

                  I punkt 5 i teksten vedrørende USA affattes oplysningerne vedrørende US-ORG-005, US-ORG-023, US-ORG-028 og US-ORG-055 således:

                              »US-ORG-005

                              BIOAGRIcert

                              http://www.bioagricert.org/english

                              US-ORG-023

                              Maryland Department of Agriculture

                              http://mda.maryland.gov/foodfeedquality/Pages/certified_md_organic_farms.aspx

                              US-ORG-028

                              Montana Department of Agriculture

                              http://agr.mt.gov/agr/Producer/Organic/Info/index.html

                              US-ORG-055

                              Texas Department of Agriculture

                              http://www.texasagriculture.gov/regulatoryprograms/organics.aspx«

      BILAG II
      I bilag IV til forordning (EF) nr. 1235/2008 foretages følgende berigtigelse:

                  1)

                  I punkt 3 i teksten vedrørende »AGRECO R.F. GÖDERZ GmbH« affattes oplysningerne vedrørende Ghana således:

                              »Ghana

                              GH-BIO-151

                              x

                              —

                              —

                              x

                              —

                              —«

                  2)

                  Punkt 2 i teksten vedrørende »BioAgriCert S.r.l.« affattes således:

                              »2.

                              Internetadresse: http://www.bioagricert.org/english/«.

                  3)

                  Punkt 3 i teksten vedrørende »IMO-Control Sertifikasyon Tic. Ltd Ști« affattes således:

                              »3.

                              Berørte tredjelande, kodenumre og produktkategorier:

                                          Tredjeland

                                          Kodenummer

                                          Produktkategori

                                          A

                                          B

                                          C

                                          D

                                          E

                                          F

                                          Tyrkiet

                                          TR-BIO-158

                                          x

                                          —

                                          —

                                          x

                                          —

                                          —«

                  4)

                  I punkt 3 i teksten vedrørende »Organización Internacional Agropecuaria« affattes oplysningerne vedrørende Argentina således:

                              »Argentina

                              AR-BIO-110

                              —

                              —

                              x

                              —

                              —

                              —«


title: Kommissionens gennemførelsesforordning (EU) nr. 731/2013 af 29. juli 2013 om 197. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

text:
               30.7.2013

               DA

               Den Europæiske Unions Tidende

               L 203/10

         KOMMISSIONENS GENNEMFØRELSESFORORDNING (EU) Nr. 731/2013
   af 29. juli 2013
   om 197. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen (1), særlig artikel 7, stk. 1, litra a), og artikel 7a, stk. 5, og
   ud fra følgende betragtninger:

               (1)

               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.

               (2)

               Den 22. juli 2013 besluttede sanktionskomitéen under FN's Sikkerhedsråd at fjerne en fysisk person fra listen over de personer, grupper og enheder, der er omfattet af indefrysningen af pengemidler og økonomiske ressourcer, efter at have behandlet den pågældende persons anmodning om at blive fjernet fra listen og den fyldestgørende rapport fra det ombudsmandskontor, der blev oprettet i medfør af FN's Sikkerhedsråds resolution 1904(2009). Den 19. juli 2013 besluttede Sanktionskomitéen under FN's Sikkerhedsråd endvidere at ændre en enhed på listen.

               (3)

               Bilag I til forordning (EF) nr. 881/2002 bør derfor ajourføres —

         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. juli 2013.

            På Kommissionens vegne

            For formanden

            Chef for Tjenesten for Udenrigspolitiske Instrumenter

      (1)  EFT L 139 af 29.5.2002, s. 9.

      BILAG
      Bilag I til forordning (EF) nr. 881/2002 ændres således:

                  1)

                  Følgende punkt under overskriften "Fysiske personer" udgår:
                  "Muhammad ’Abdallah Salih Sughayr (alias (a) Muhammad’ Abdallah Salih Al- Sughayir, (b) Muhammad’ Abdallah Salih Al-Sughaier, (c) Muhammad’ Abdallah Salih Al-Sughayer, (d) Mohd Al-Saghir, (e) Muhammad Al- Sugayer, (f) Muhammad ’Abdallah Salih Al-Sughair, (g) Muhammad ’Abdallah Salih Al-Sugair, (h) Muhammad ’Abdallah Salih Al-Suqayr, (i) Mohammad Abdullah S Ssughayer, (j) Abu Bakr, (k) Abu Abdullah. Fødselsdato: 20.8.1972. Fødested: Al-Karawiya, Oneiza, Saudi-Arabien. Pasnr.: E864131 (Saudi-Arabien, udstedt den 30.12.2001, udløbet den 6.11.2006). Nationalitet: saudiarabisk. Andre oplysninger: involveret i finansiering, våbenleverancer, rekruttering og anden bistand til Abu Sayyaf-gruppen. Den i artikel 2a, stk. 4, litra b), omhandlede dato: 9.10.2007."

                  2)

                  Punktet "Omar Mahmoud Uthman (alias (a) Al-Samman Uthman, (b) Umar Uthman, (c) Omar Mohammed Othman, (d) Abu Qatada Al-Filistini, (e) Abu Umr Takfiri, (f) Abu Omar Abu Umar, (g) Abu Umar Umar (e) Abu Ismail). Fødselsdato: (a) 30.12.1960, (b) 13.12.1960. Fødested: Bethlehem, Vestbredden, de palæstinenske områder. Nationalitet: jordansk. Adresse: Det Forenede Kongerige (siden 1993). Andre oplysninger: Tilbageholdt i Det Forenede Kongerige mellem oktober 2002 og marts 2005 og mellem august 2005 og juni 2008. Fængslet i Det Forenede Kongerige siden december 2008 (pr. marts 2009). Den i artikel 2a, stk. 4, litra b), omhandlede dato: 17.10.2001." under overskriften "Fysiske personer" affattes således:
                  "Omar Mahmoud Uthman (alias a) Al-Samman Uthman, b) Umar Uthman, c) Omar Mohammed Othman, d) Abu Qatada Al-Filistini, e) Abu Umr Takfiri, f) Abu Omar Abu Umar, g) Abu Umar Umar, h) Abu Ismail). Fødselsdato: a) 30.12.1960, b) 13.12.1960. Fødested: Bethlehem, Vestbredden, de palæstinensiske områder. Nationalitet: jordansk. Adresse: Jordan (siden juli 2013). Den i artikel 2a, stk. 4, litra b), omhandlede dato: 17.10.2001."


title: Kommissionens gennemførelsesforordning (EU) nr. 1076/2013 af 31. oktober 2013 om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks for så vidt angår midlertidig indførsel, udførsel og genindførsel af transportable musikinstrumenter

text:
               1.11.2013

               DA

               Den Europæiske Unions Tidende

               L 292/1

         KOMMISSIONENS GENNEMFØRELSESFORORDNING (EU) Nr. 1076/2013
   af 31. oktober 2013
   om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks for så vidt angår midlertidig indførsel, udførsel og genindførsel af transportable musikinstrumenter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), særlig artikel 247, og
   ud fra følgende betragtninger:

               (1)

               I del I, afsnit VII, kapitel 3, afdeling 2, til Kommissionens forordning (EØF) nr. 2454/93 (2) er der fastsat bestemmelser om »en toldangivelse, der foretages ved enhver anden handling«. I henhold til artikel 230, 231 og 232 i samme forordning bør visse kategorier af varer anses for at være angivet til overgang til fri omsætning, til udførsel eller til midlertidig indførsel ved en handling, der betragtes som toldangivelse i de former, der er nævnt i artikel 233.

               (2)

               Transportable musikinstrumenter, der midlertidigt indføres af rejsende med henblik på anvendelse som fagligt udstyr, skal imidlertid frembydes for toldmyndighederne og angives udtrykkeligt under proceduren for midlertidig indførsel.

               (3)

               De seneste hændelser, hvor kunstnere i musikbranchen er blevet påvirket negativt af anvendelsen af toldforskrifterne ved indførsel, har vist, at der er behov for at forenkle adgangen til proceduren for midlertidig indførsel ved at tillade, at sådanne transportable musikinstrumenter kan angives ved enhver anden handling. For at undgå, at tilsvarende problemer opstår i forbindelse med udførsel og genindførsel, bør en sådan forenkling også omfatte transportable musikinstrumenter, der er angivet til udførsel, eller som er blevet genindført og angivet til fri omsætning som returvarer af rejsende.

               (4)

               Forordning (EØF) nr. 2454/93 bør derfor ændres.

               (5)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   I forordning (EØF) nr. 2454/93 foretages følgende ændringer:

               1)

               I artikel 230 tilføjes som litra e):

                           »e)

                           transportable musikinstrumenter, der indføres af rejsende og er omfattet af fritagelse som returvarer.«

               2)

               I artikel 231 tilføjes som litra e):

                           »e)

                           rejsendes transportable musikinstrumenter.«

               3)

               I artikel 232, stk. 1, tilføjes som litra d):

                           »d)

                           transportable musikinstrumenter, som omhandlet i artikel 569, stk. 1a.«

               4)

               I artikel 569 indsættes følgende som stk. 1a:
               »1a.   Fuldstændig fritagelse for importafgifter bevilges for transportable musikinstrumenter, der indføres midlertidigt af en rejsende som defineret i artikel 236, litra A, med henblik på anvendelse som fagligt udstyr.«.

         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. oktober 2013.

            På Kommissionens vegne

         José Manuel BARROSO

            Formand

      (1)  EFT L 302 af 19.10.1992, s. 1.

      (2)  Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT L 253 af 11.10.1993, s. 1).


title: Kommissionens gennemførelsesforordning (EU) 2016/528 af 4. april 2016 om faste importværdier med henblik på fastsættelse af indgangsprisen for visse frugter og grøntsager

text:
               5.4.2016

               DA

               Den Europæiske Unions Tidende

               L 88/28

         KOMMISSIONENS GENNEMFØRELSESFORORDNING (EU) 2016/528
   af 4. april 2016
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. april 2016.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  IL

                  268,0

                  MA

                  96,2

                  SN

                  66,9

                  TR

                  106,7

                  ZZ

                  134,5

                  0707 00 05

                  MA

                  83,3

                  TR

                  134,4

                  ZZ

                  108,9

                  0709 93 10

                  EG

                  44,3

                  MA

                  97,9

                  TR

                  149,6

                  ZZ

                  97,3

                  0805 10 20

                  EG

                  48,3

                  IL

                  83,3

                  MA

                  73,5

                  TN

                  71,4

                  TR

                  72,3

                  ZA

                  51,4

                  ZZ

                  66,7

                  0805 50 10

                  MA

                  85,6

                  TR

                  105,4

                  ZZ

                  95,5

                  0808 10 80

                  BR

                  94,4

                  CL

                  113,5

                  CN

                  124,1

                  US

                  151,8

                  ZA

                  71,2

                  ZZ

                  111,0

                  0808 30 90

                  AR

                  108,8

                  CL

                  132,7

                  ZA

                  110,9

                  ZZ

                  117,5

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 754/2013 af 5. august 2013 om 198. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

text:
               6.8.2013

               DA

               Den Europæiske Unions Tidende

               L 210/24

         KOMMISSIONENS GENNEMFØRELSESFORORDNING (EU) Nr. 754/2013
   af 5. august 2013
   om 198. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen (1), særlig artikel 7, stk. 1, litra a), og artikel 7a, stk. 1 og 5, og
   ud fra følgende betragtninger:

               (1)

               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.

               (2)

               Den 23. juli 2013 besluttede Sanktionskomitéen under FN’s Sikkerhedsråd at tilføje en fysisk person til listen over de personer, grupper og enheder, der er omfattet af indefrysningen af pengemidler og økonomiske ressourcer. Sanktionskomitéen under FN's Sikkerhedsråd besluttede endvidere at tilføje fire enheder til listen.

               (3)

               Bilag I til forordning (EF) nr. 881/2002 bør derfor ajourføres —

         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. august 2013.

            På Kommissionens vegne For formanden

            Chef for Tjenesten for Udenrigspolitiske Instrumenter

      (1)  EFT L 139 af 29.5.2002, s. 9.

      BILAG
      Bilag I til forordning (EF) nr. 881/2002 ændres således:

                  (1)

                  Følgende punkt indsættes under overskriften "Fysiske personer":
                  "Abu Mohammed Al-Jawlani (alias a) Abu Mohamed al-Jawlani, b) Abu Muhammad al-Jawlani, c) Abu Mohammed al-Julani, d) Abu Mohammed al-Golani, e) Abu Muhammad al-Golani, f) Abu Muhammad Aljawlani, g) Muhammad al-Jawlani, h) Shaykh al-Fatih, i) Al Fatih). Fødselsdato: 1975-1979. Fødested: Syrien. Nationalitet: syrisk. Adresse: I Syrien siden juni 2013. Den i artikel 2a, stk. 4, litra b), omhandlede dato: 24.7.2013."

                  (2)

                  Punktet "Haji Muhammad Ashraf (alias Haji M. Ashraf). Fødselsdato: 1.3.1965. Nationalitet: pakistansk. Den i artikel 2a, stk. 4, litra b), omhandlede dato: 10.12.2008. Andre oplysninger: Faderens navn er Noor Muhammad." under overskriften "Fysiske personer" affattes således:
                  "Haji Muhammad Ashraf (alias a) Haji M. Ashraf, b) Muhammad Ashraf Manshah, c) Muhammad Ashraf Munsha). Fødselsdato: a) 1.3.1965, b) 1955. Fødested: Faisalabad, Pakistan. Nationalitet: pakistansk. Pasnummer: a) AT0712501 (pakistansk pas udstedt den 12.3.2008, udløbet den 11.3.2013), b) A-374184 (pakistansk pas). Nationalt identitetsnr.: a) 6110125312507 (pakistansk), b) 24492025390 (pakistansk). Andre oplysninger: Faderens navn er Noor Muhammad. Den i artikel 2a, stk. 4, litra b), omhandlede dato: 10.12.2008."

                  (3)

                  Punktet "Adil Muhammad Mahmud Abd Al-Khaliq (alias a) Adel Mohamed Mahmoud Abdul Khaliq, b) Adel Mohamed Mahmood Abdul Khaled). Fødselsdato: 2.3.1984. Fødested: Bahrain. Pasnr.: 1632207 (Bahrain). Andre oplysninger: a) Har ageret på vegne af og ydet finansiel, materiel og logistisk støtte til Al-Qaida og Libyan Islamic Fighting Group, herunder ved at levere elektriske dele, der anvendes i sprængstoffer, computere, GPS-anordninger og militært udstyr. b) Er trænet af Al-Qaida i håndvåben og sprængstoffer i Sydasien og har kæmpet med Al-Qaida i Afghanistan. c) Blev arresteret i De Forenede Arabiske Emirater (UAE) i januar 2007 anklaget for at være medlem af Al-Qaida og Libyan Islamic Fighting Group. d) Efter dommen i De Forenede Arabiske Emirater i slutningen af 2007 blev han overført til Bahrain i starten af 2008 for at afsone resten af dommen." under overskriften "Fysiske personer" affattes således:
                  "Adil Muhammad Mahmud Abd Al-Khaliq (alias a) Adel Mohamed Mahmoud Abdul Khaliq, b) Adel Mohamed Mahmood Abdul Khaled). Fødselsdato: 2.3.1984. Fødested: Bahrain. Nationalitet: bahrainer. Pasnr.: 1632207 (Bahrain). Den i artikel 2a, stk. 4, litra b), omhandlede dato: 10.10.2008."

                  (4)

                  Punktet "Sayf al-Adl (alias Saif Al-’Adil). Fødselsdato: 1963. Fødested: Egypten. Andre oplysninger: a) Menes at have egyptisk statsborgerskab. b) Ansvarlig for Usama bin Ladens sikkerhed. Den i artikel 2a, stk. 4, litra b), omhandlede dato: 25.1.2001." under overskriften "Fysiske personer" affattes således:
                  "Sayf-Al Adl (alias a) Saif Al-’Adil, b) Seif al Adel, c) Muhamad Ibrahim Makkawi, d) Ibrahim al-Madani). Fødselsdato: a) 1963, b) 11.4.1963, c) 11.4.1960. Fødested: Egypten. Nationalitet: Egyptisk. Den i artikel 2a, stk. 4, litra b), omhandlede dato: 25.1.2001."

                  (5)

                  Punktet "Fazeel-A-Tul Shaykh Abu Mohammed Ameen Al-Peshawari (alias a) Shaykh Aminullah, b) Sheik Aminullah, c) Abu Mohammad Aminullah Peshawari, d) Abu Mohammad Amin Bishawri, e) Abu Mohammad Shaykh Aminullah Al-Bishauri, f) Shaykh Abu Mohammed Ameen al-Peshawari, g) Shaykh Aminullah Al-Peshawari). Adresse: Ganj District, Peshawar, Pakistan. Fødselsdato: a) ca. 1967, b) ca. 1961, c) ca. 1973. Fødested: Konar-provinsen, Afghanistan. Andre oplysninger: fængslet pr. juni 2009. Den i artikel 2a, stk. 4, litra b), omhandlede dato: 29.6.2009." under overskriften "Fysiske personer" affattes således:
                  "Fazeel-A-Tul Shaykh Abu Mohammed Ameen Al-Peshawari (alias a) Shaykh Aminullah, b) Sheik Aminullah, c) Abu Mohammad Aminullah Peshawari, d) Abu Mohammad Amin Bishawri, e) Abu Mohammad Shaykh Aminullah Al-Bishauri, f) Shaykh Abu Mohammed Ameen al-Peshawari, g) Shaykh Aminullah Al-Peshawari). Nationalitet: afghaner. Fødselsdato: a) ca. 1967, b) ca. 1961, c) ca. 1973. Fødested: Landsbyen Shunkrai, Sarkani District, Konar-provinsen, Afghanistan. Adresse: Ganj District, Peshawar, Pakistan. Den i artikel 2a, stk. 4, litra b), omhandlede dato: 29.6.2009."


title: Rådets gennemførelsesforordning (EU) nr. 1153/2012 af 3. december 2012 om indførelse af en endelig antidumpingtold på importen af semsgarvet læder (vaskeskind) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009

text:
               6.12.2012

               DA

               Den Europæiske Unions Tidende

               L 334/31

         RÅDETS GENNEMFØRELSESFORORDNING (EU) Nr. 1153/2012
   af 3. december 2012
   om indførelse af en endelig antidumpingtold på importen af semsgarvet læder (vaskeskind) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 9, stk. 4, og artikel 11, stk. 2,
   under henvisning til forslag fra Europa-Kommissionen (»Kommissionen«), forelagt efter høring af det rådgivende udvalg, og
   ud fra følgende betragtninger:
   A.   PROCEDURE

   1.   Gældende foranstaltninger

               (1)

               Efter en antidumpingundersøgelse (»den oprindelige undersøgelse«) indførte Rådet ved forordning (EF) nr. 1338/2006 (2) en endelig antidumpingtold på importen af semsgarvet læder (vaskeskind) henhørende under KN-kode 4114 10 10 og 4114 10 90 med oprindelse i Folkerepublikken Kina (»Kina« eller »det pågældende land«)(»de endelige antidumpingforanstaltninger«). Foranstaltningerne havde form af en værditold på 58,9 %.

         2.   Anmodning om en udløbsundersøgelse

               (2)

               Efter offentliggørelsen af en meddelelse om det forestående udløb af de gældende endelige antidumpingforanstaltninger (3) modtog Kommissionen den 14. juni 2011 en anmodning om indledning af en udløbsundersøgelse af disse foranstaltninger i henhold til grundforordningens artikel 11, stk. 2. Anmodningen blev indgivet af UK Leather Federation (»ansøgeren«), der tegner sig for mere end 50 % af den samlede EU-produktion af semsgarvet læder.

               (3)

               Anmodningen var begrundet med, at de endelige antidumpingforanstaltningers udløb sandsynligvis vil medføre fortsat eller fornyet dumping med deraf følgende skade for EU-erhvervsgrenen.

         3.   Indledning af en udløbsundersøgelse

               (4)

               Kommissionen fastslog efter høring af det rådgivende udvalg, at der forelå tilstrækkelige beviser til at berettige indledningen af en udløbsundersøgelse, og offentliggjorde den 13. september 2011 en meddelelse i Den Europæiske Unions Tidende
                   (4) (»indledningsmeddelelsen«) om indledning af en udløbsundersøgelse i henhold til grundforordningens artikel 11, stk. 2.

         4.   Undersøgelse

   4.1.   Nuværende undersøgelsesperiode og betragtet periode

               (5)

               Undersøgelsen af sandsynligheden for fortsat dumping omfattede perioden fra den 1. juli 2010 til den 30. juni 2011 (»den nuværende undersøgelsesperiode« eller »NUP«). Undersøgelsen af de tendenser, der er relevante for vurderingen af sandsynligheden for fortsat skade, omfattede perioden fra den 1. januar 2008 til udgangen af NUP (»den betragtede periode«).

         4.2.   Parter, som er berørt af undersøgelsen

               (6)

               Kommissionen underrettede officielt ansøgeren, andre kendte EU-producenter, eksporterende producenter i det pågældende land, ikke forretningsmæssigt forbundne importører, brugere i Unionen, som den vidste var berørt af sagen, samt repræsentanterne for det pågældende land om indledningen af udløbsundersøgelsen. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der var fastsat i indledningsmeddelelsen.

               (7)

               På grund af det tilsyneladende store antal EU-producenter, eksporterende producenter i det pågældende land og ikke forretningsmæssigt forbundne importører blev det fundet passende at undersøge, hvorvidt der burde udtages stikprøver, jf. grundforordningens artikel 17. For at sætte Kommissionen i stand til at afgøre, om det var nødvendigt at anvende stikprøver, og i bekræftende fald at udtage en sådan, blev ovennævnte parter i henhold til grundforordningens artikel 17 anmodet om at give sig til kende senest 15 dage efter indledningen af den fornyede undersøgelse og meddele Kommissionen de oplysninger, der blev anmodet om i indledningsmeddelelsen.

               (8)

               Der er taget stikprøver af EU-producenterne, og ud af tre kendte EU-producenter indgår to grupper af producenter i stikprøven.

               (9)

               Seks eksporterende producenter i Kina blev kontaktet. Imidlertid samarbejdede ingen af disse selskaber i forbindelse med undersøgelsen.

               (10)

               For så vidt angår importørerne identificeredes 35 ikke forretningsmæssigt forbundne importører af semsgarvet læder i Unionen; disse blev opfordret til at indgive oplysninger i forbindelse med stikprøven. Kun to af dem gav sig til kende og var villige til at samarbejde i forbindelse med nærværende undersøgelse. Følgelig var det ikke nødvendigt at udtage en stikprøve af ikke forretningsmæssigt forbundne importører.

               (11)

               Kommissionen sendte spørgeskemaer til alle parter, som den vidste, var berørt af sagen, og til de parter, der gav sig til kende inden for de frister, der var fastsat i indledningsmeddelelsen. Der blev modtaget besvarelser fra de stikprøveudvalgte grupper af EU-producenter og fra to samarbejdsvillige ikke forretningsmæssigt forbundne importører. Ingen af de eksporterende producenter i Kina samarbejdede i forbindelse med undersøgelsen, og ingen relevante forbrugersammenslutninger forsynede Kommissionen med oplysninger eller gav sig til kende i løbet af undersøgelsen.

               (12)

               Kommissionen indhentede og efterprøvede alle de oplysninger, som den anså for nødvendige med henblik på at fastslå, om der var sandsynlighed for, at der fortsat ville finde dumping sted med deraf følgende skade, og for at fastslå Unionens interesser. Der blev aflagt kontrolbesøg hos følgende interesserede parter:

               —

               Hutchings & Harding Ltd, Cambridge, Det Forenede Kongerige, og

               —

               Marocchinerie e Scamoscerie Italiane (MESI), Torino, Italien.

         B.   DEN PÅGÆLDENDE VARE OG SAMME VARE

               (13)

               Den vare, der er omfattet af denne undersøgelse, er semsgarvet læder som defineret i den oprindelige undersøgelse, dvs. semsgarvet læder og en kombination af semsgarvet læder, også i tilskårne stykker, herunder semsgarvet »crust« læder (vaskeskind) og en kombination af semsgarvet »crust« læder, med oprindelse i Folkerepublikken Kina (»den pågældende vare«), som i øjeblikket henhører under KN-kode 4114 10 10 og 4114 10 90.

               (14)

               Det blev bekræftet i den aktuelle undersøgelse, at den pågældende vare, og de varer, der er fremstillet og solgt på hjemmemarkedet i Kina, og varer fremstillet og solgt i Unionen af EU-erhvervsgrenen har de samme grundlæggende fysiske og tekniske egenskaber og anvendelsesformål som i den oprindelige undersøgelse og derfor er samme vare i henhold til grundforordningens artikel 1, stk. 4.

         C.   SANDSYNLIGHED FOR FORTSAT DUMPING

               (15)

               I overensstemmelse med grundforordningens artikel 11, stk. 2, blev det undersøgt, om de eksisterende foranstaltningers udløb ville føre til fortsat dumping.

         1.   Indledende bemærkninger

               (16)

               Som nævnt i betragtning 9 var der ingen af de seks eksporterende producenter i Kina, som blev kontaktet, der samarbejdede i forbindelse med undersøgelsen, og resultaterne vedrørende sandsynligheden for fortsat dumping måtte baseres på de foreliggende faktiske oplysninger, navnlig oplysninger indgivet af ansøgeren, herunder oplysninger i anmodningen om en fornyet undersøgelse og statistikker, i overensstemmelse med artikel 18 i grundforordningen.

         2.   Dumpingimport i NUP

   2.1.   Referenceland

               (17)

               I henhold til bestemmelserne i grundforordningens artikel 2, stk. 7, litra a), skulle den normale værdi fastsættes på grundlag af prisen eller den beregnede normale værdi i et egnet tredjeland med markedsøkonomi (»referencelandet«) eller prisen ved eksport fra referencelandet til andre lande, herunder Unionen, eller, hvor dette ikke er muligt, på ethvert andet rimeligt grundlag, herunder den pris, der faktisk er betalt eller skal betales i Unionen for samme vare, om nødvendigt justeret for at indregne en rimelig fortjenstmargen.

               (18)

               I den oprindelige undersøgelse blev USA anvendt som referenceland med henblik på fastsættelsen af den normale værdi. Den eneste producent af semsgarvet læder (vaskeskind) i USA på tidspunktet for den oprindelige undersøgelse har siden lukket sit produktionsanlæg. Siden da er semsgarvet læder (vaskeskind) blevet importeret fra et joint venture-selskab i Tyrkiet. Da der ikke længere er nogen større produktion af semsgarvet læder (vaskeskind) i USA, blev andre lande, i dette tilfælde New Zealand, Tyrkiet og Indien, overvejet som referenceland i indledningsmeddelelsen vedrørende denne undersøgelse. Producenter i de mulige referencelande New Zealand, Tyrkiet og Indien blev kontaktet, men det var ikke muligt at få etableret et samarbejde.

               (19)

               I mangel af samarbejde fra en producent i et analogt land blev den normale værdi fastsat på grundlag af oplysninger om den gennemsnitlige pris for importen fra Indien til Unionen, som er tilgængelige i importstatistikker fra Eurostat for NUP (Indien er det land, hvorfra den største mængde importeredes til Unionen). I mangel af samarbejde fra de eksporterende producenter i Kina blev eksportprisen fastsat på grundlag af oplysninger om den gennemsnitlige pris for importen fra Kina til Unionen, som er tilgængelige i importstatistikker fra Eurostat for NUP. På disse grundlag blev dumpingmargenen fastsat som forskellen mellem den gennemsnitlige pris på den indiske import til Unionen anvendt som normal værdi og den gennemsnitlige pris på den kinesiske import anvendt som eksportpris. Denne dumpingberegning resulterede i en dumpingmargen på 64 %.

         2.2.   Udvikling i importen, hvis foranstaltningerne ophæves

               (20)

               I forlængelse af undersøgelsen af, om der fandt dumping sted i NUP, blev sandsynligheden for fortsat dumping i tilfælde af ophævelse af foranstaltningerne undersøgt. Da ingen af de eksporterende producenter i Kina samarbejdede i forbindelse med undersøgelsen, er nedenstående konklusioner baseret på de foreliggende faktiske oplysninger, jf. grundforordningens artikel 18, nemlig oplysninger afgivet i anmodningen om en fornyet undersøgelse samt oplysninger fra ansøgeren og data fra Eurostat.

               (21)

               I denne forbindelse blev følgende elementer undersøgt: udviklingen i importen fra Kina, produktionen og de eksporterende producenters uudnyttede kapacitet samt EU-markedets attraktivitet for så vidt angår priser og mængder.

               (22)

               Som anført i betragtning 32 viser prissammenligningen mellem importen fra Kina i NUP og EU-erhvervsgrenens priser, at der er tale om betydelige underbud (51,6 %). EU-markedet er fortsat attraktivt for de kinesiske eksporterende producenter, både i henseende til priser og mængder. Dette styrkes af den omstændighed, at der har været en betydelig uudnyttet produktionskapacitet i Kina siden indførelsen af foranstaltninger, hvorved importen fra Kina blev reduceret. Allerede før indførelsen af foranstaltningerne havde Kina tredoblet sin andel af EU-markedet for denne vare: fra 10,7 % i 2001 til 31,7 % i 2004. Endvidere er de kinesiske priser ved eksport til Unionen fortsat højere end på markederne i visse andre tredjelande, hvilket vil gøre EU-markedet mere attraktivt for de kinesiske eksporterende producenter.

               (23)

               Ovenstående analyse viser, at kinesisk eksport fortsat er kommet ind på EU-markedet til dumpingpriser og med meget høje dumpingmargener. På baggrund af navnlig analysen af prisniveauerne på EU-markedet og den uudnyttede kapacitet i Kina kan det konkluderes, at der er sandsynlighed for fortsat dumping, hvis foranstaltningerne ophæves.

         D.   SKADE

   1.   EU-erhvervsgrenen

               (24)

               I Unionen fremstilles den samme vare af tre (grupper af) virksomheder. To af dem er repræsenteret af ansøgeren og har hjemsted i Det Forenede Kongerige og Italien med nogen forarbejdning i Polen og Rumænien. En tredje producent, der er baseret i Italien, støtter anmodningen. Om alle andre producenter af semsgarvet læder (vaskeskind) rapporteres det, at de har haft lukket deres produktionsanlæg siden 2006, hvor de oprindelige foranstaltninger blev indført.

               (25)

               Den samlede EU-produktion, jf. artikel 4, stk. 1, i grundforordningen, blev fastsat på grundlag af spørgeskemabesvarelserne fra de EU-producenter, der indgik i stikprøven, og de grundlæggende makroøkonomiske data, der blev forelagt af den tredje producent i undersøgelsen/stikprøveudtagningen. De virksomheder anses derfor for at udgøre erhvervsgrenen i Unionen (»EU-erhvervsgrenen«), jf. grundforordningens artikel 4, stk. 1, og artikel 5, stk. 4. De to producenter i stikprøven tegnede sig for 80 % af EU-produktionen.

               (26)

               Eftersom de mikroøkonomiske indikatorer for skade kun er baseret på data fra to selskaber, er de gengivet i indekseret form af fortrolighedshensyn, jf. grundforordningens artikel 19.

         2.   Forbrug på EU-markedet

               (27)

               EU-forbruget blev fastsat på grundlag af EU-erhvervsgrenens salgsmængder på EU-markedet og importoplysninger fra Eurostat.

               (28)

               Det skal også bemærkes, at siden 2010 har der været betydelige mængder af lavprisimport af semsgarvet læder (vaskeskind), der eksporteres til resten af Unionen via Spanien (ca. 31 % i markedsandel). Det bemærkes, at Spanien ikke længere har nogen produktion af samme vare, og at salg af semsgarvet læder (vaskeskind) fra Spanien til resten af Unionen overstiger importen. Disse mængder er blevet lagt til tallene for forbruget. Mellem 2008 og NUP steg forbruget i Unionen med 26 %, og den største del af stigningen fandt sted mellem 2009 og 2010.

                  Tabel 1

                           2008

                           2009

                           2010

                           NUP

                           Samlet EU-forbrug (000 sq ft) (5)

                           22 107

                           22 300

                           28 434

                           27 827

                              Indeks (2008 = 100)

                              100

                              101

                              129

                              126

         3.   Import fra Kina

   a)   Mængde og markedsandel

               (29)

               Efter indførelsen af foranstaltninger i 2006 faldt importen fra Kina betydeligt, og den er stadig temmelig begrænset, svarende til en markedsandel på ca. 4 % i NUP. Desuagtet er importmængden i den betragtede periode med oprindelse i Kina steget med 9 procentpoint og har nået et niveau på 1 103 330 sq ft i NUP. Men importen fra Kina steg ikke i samme takt som EU-forbruget, og den kinesiske imports markedsandel faldt i den betragtede periode.

                  Tabel 2

                           2008

                           2009

                           2010

                           NUP

                           Importmængde fra det pågældende land (000 sq ft) (6)

                           1 010,00

                           786,67

                           883,33

                           1 103,33

                              Indeks (2008 = 100)

                              100

                              78

                              87

                              109

                           Markedsandel for importen fra det pågældende land (6)

                           5 %

                           4 %

                           3 %

                           4 %

         b)   Priser

   i)
         Prisudvikling

               (30)

               Gennemsnitsprisen for den kinesiske import har varieret i løbet af den betragtede periode. I forhold til 2008 steg prisen indledningsvis i 2009, før den faldt med 13 % i 2010 for igen at stige til niveauet i 2008 i NUP.

                  Tabel 3

                           2008

                           2009

                           2010

                           NUP

                           Prisen på importen fra det pågældende land (EUR/sq ft) (7)

                           0,45

                           0,61

                           0,39

                           0,46

                              Indeks (2008 = 100)

                              100

                              136

                              87

                              102

         ii)
         Prisunderbud

               (31)

               For at undersøge prisunderbuddet blev den vejede gennemsnitlige salgspris, som EU-erhvervsgrenen tog ved salg til ikke forretningsmæssigt forbundne kunder på EU-markedet, sammenlignet med kinesiske eksportørers hertil svarende vejede gennemsnitlige cif-eksportpris. Derfor er EU-erhvervsgrenens salgspriser blevet justeret, navnlig for kreditomkostninger, leveringsomkostninger, emballering og provisioner, til priser ab fabrik. Cif-priserne for eksporten fra Kina er indhentet fra Eurostat og justeret for at dække alle omkostninger i forbindelse med fortoldning, dvs. toldtariffer og omkostninger efter import (hjemtagningspris).

               (32)

               Sammenligningen viste, at importen af den pågældende vare i NUP underbød EU-erhvervsgrenens priser med ca. 51,6 %.

         4.   EU-erhvervsgrenens økonomiske situation

               (33)

               I henhold til grundforordningens artikel 3, stk. 5, omfattede undersøgelsen af dumpingimportens virkninger for EU-erhvervsgrenen en vurdering af alle økonomiske faktorer og forhold, der kunne have indflydelse på EU-erhvervsgrenens situation i den betragtede periode.

               (34)

               Med henblik på skadesanalysen blev der fastsat skadesindikatorer på følgende to niveauer:

                           —

                           De makroøkonomiske indikatorer (produktion, kapacitet, salgsmængde, markedsandel, vækst, beskæftigelse, produktivitet, gennemsnitlige enhedspriser, dumpingmargenens størrelse og genrejsning efter virkningerne af tidligere dumping) blev for EU-produktionen som helhed vurderet på grundlag af fuldstændige spørgeskemabesvarelser fra de virksomheder, der indgik i stikprøven, og på grundlag af makroøkonomiske data fra den tredje EU-producent.

                           —

                           Analysen af de mikroøkonomiske indikatorer (lagre, lønninger, rentabilitet, investeringsafkast, likviditet, evnen til at rejse kapital og investeringer) blev baseret på oplysninger fra behørigt efterprøvede spørgeskemabesvarelser fra virksomhederne i stikprøven. Disse oplysninger anses for at være repræsentative for hele EU-erhvervsgrenen. Da disse indikatorer kun vedrører to selskaber, kan de absolutte tal ikke oplyses af fortrolighedshensyn, jf. artikel 19 i grundforordningen, og kun indeksene er angivet nedenfor.

         a)   Makroøkonomiske indikatorer

   4.1.   Produktion

               (35)

               Siden 2008 er EU-produktionen faldet støt, og under NUP faldt den til 12 % under niveauet i 2008, selv om forbruget i samme periode steg med 26 %.

                  Tabel 4

                           2008

                           2009

                           2010

                           NUP

                           Produktion (000 sq ft) (8)

                           7 659

                           7 223

                           7 100

                           6 753

                              Indeks (2008 = 100)

                              100

                              94

                              93

                              88

         4.2.   Produktionskapacitet og kapacitetsudnyttelse

               (36)

               Produktionskapaciteten forblev stabil mellem 2008 og NUP. Mens kapacitetsudnyttelsen allerede lå på et lavt niveau i 2008, førte faldet i produktionen mellem 2008 og NUP til et yderligere betydeligt fald i kapacitetsudnyttelsen på 7 procentpoint mellem 2008 og NUP.

                  Tabel 5

                           2008

                           2009

                           2010

                           NUP

                           Produktionskapacitet (000 sq ft) (9)

                           13 290

                           13 290

                           13 290

                           13 290

                              Indeks (2008 = 100)

                           100

                           100

                           100

                           100

                           Kapacitetsudnyttelse (9)

                           58 %

                           54 %

                           53 %

                           51 %

                              Indeks (2008 = 100)

                              100

                              94

                              93

                              88

         4.3.   Salgsmængde

               (37)

               EU-erhvervsgrenens salg på EU-markedet til ikke forretningsmæssigt forbundne kunder steg med 5 % mellem 2008 og 2009, hvorefter det faldt 2 % i 2010 og igen steg i NUP. Samlet set steg salgsmængden med 9 % i den betragtede periode.

                  Tabel 6

                           2008

                           2009

                           2010

                           NUP

                           EU-salgsmængde til ikke forretningsmæssigt forbundne kunder (000 sq ft) (10)

                           5 144

                           5 393

                           5 324

                           5 627

                              Indeks (2008 = 100)

                           100

                           105

                           103

                           109

         4.4.   Markedsandel

               (38)

               Mellem 2008 og 2009 lykkedes det EU-erhvervsgrenen lidt at genvinde 1 % markedsandel fra sit i forvejen lave niveau på 23 % i 2008, hvorefter dens markedsandel faldt med 4 procentpoint til kun 20 % i NUP.

                  Tabel 7

                           2008

                           2009

                           2010

                           NUP

                           EU-erhvervsgrenens markedsandel (11)

                           23 %

                           24 %

                           19 %

                           20 %

                              Indeks (2008 = 100)

                              100

                              104

                              80

                              87

         4.5.   Vækst

               (39)

               Mellem 2008 og NUP, hvor EU-forbruget steg med 26 %, steg EU-producenternes salgsmængde på EU-markedet kun med 9 %, og EU-erhvervsgrenens markedsandel faldt med 3 procentpoint. Det kan således konkluderes, at EU-producenterne næppe har kunnet drage fordel af væksten på markedet.

         4.6.   Beskæftigelse

               (40)

               Efter indledningsvis at være faldet med 9 % mellem 2008 og 2009 fortsatte beskæftigelsen i EU-erhvervsgrenen med at falde. Ud af 74 medarbejdere i 2008 er der kun 59 ansatte tilbage i NUP, hvilket svarer til et samlet fald på 19 %.

                  Tabel 8

                           2008

                           2009

                           2010

                           NUP

                           Beskæftigelse for den pågældende vare (personer) (12)

                           74

                           67

                           62

                           59

                              Indeks (2008 = 100)

                              100

                              91

                              84

                              81

         4.7.   Produktivitet

               (41)

               EU-erhvervsgrenens produktivitet, målt som produktion pr. ansat pr. år, faldt med 9 % mellem 2008 og NUP. Dette afspejler den omstændighed, at beskæftigelsen faldt i et hurtigere tempo end produktionen.

                  Tabel 9

                           2008

                           2009

                           2010

                           NUP

                           Produktivitet (sq ft pr. ansat) (13)

                           104 031

                           107 536

                           114 512

                           113 655

                              Indeks (2008 = 100)

                              100

                              103

                              110

                              109

         4.8.   Salgspriser og faktorer, som påvirker hjemmemarkedspriserne

               (42)

               EU-erhvervsgrenens enhedssalgspriser forblev stabile mellem 2008 og NUP. Som nævnt ovenfor blev EU-erhvervsgrenens priser markant underbudt af dumpingimporten fra Kina. Imidlertid er prisniveauet opretholdt på bekostning af EU-erhvervsgrenens markedsandel.

                  Tabel 10

                           2008

                           2009

                           2010

                           NUP

                           Enhedspris på EU-markedet (EUR/sq ft) (14)

                           1,01

                           0,97

                           1,01

                           1,01

                              Indeks (2008 = 100)

                              100

                              96

                              100

                              100

         4.9.   Dumpingmargenens størrelse

               (43)

               På baggrund af mængden, markedsandelen og priserne på importen fra Kina kan virkningerne af den faktiske dumpingmargen for EU-erhvervsgrenen ikke anses for at være ubetydelige.

         4.10.   Genrejsning efter virkningerne af tidligere dumping

               (44)

               De ovenfor undersøgte indikatorer viser, at EU-erhvervsgrenens økonomiske og finansielle situation til trods for indførelsen af antidumpingforanstaltninger i 2006 grundlæggende er forblevet udsat og sårbar. Der kunne således ikke konstateres en egentlig genrejsning efter tidligere dumping, og det konkluderes, at EU-erhvervsgrenen fortsat er sårbar over for de skadevoldende virkninger af eventuel dumpingimport på EU-markedet.

         b)   Mikroøkonomiske indikatorer

   4.11.   Lagerbeholdninger

               (45)

               EU-erhvervsgrenens slutlagre steg betragteligt med 31 % mellem 2008 og NUP. Andre analyser gjorde det muligt at finjustere vurderingen af udviklingen i antallet af måneders produktion, der var på lager. Således havde producenter, der indgik i stikprøven, i 2008 omkring fem måneders produktion på lager (43 %), men presset fra dumpingimporten tvang dem til at øge deres lagre til over syv måneders produktion (svarende til 63 % af den samlede årlige produktion) i NUP. Konklusionen, der siger, at lagerudviklingen vidner om en skadelig situation, bekræftes derfor.

                  Tabel 11

                           2008

                           2009

                           2010

                           NUP

                           Ultimolagre (sq ft) (15)

                           Fortrolige forretningsoplysninger

                              Indeks (2008 = 100)

                              100

                              116

                              135

                              131

         4.12.   Lønninger

               (46)

               Gennemsnitslønnen pr. ansat var stabil mellem 2008 og 2009 samt mellem 2010 og NUP. Den kraftige stigning på 20 % mellem 2009 og 2010 kan tilskrives en betydelig stigning i lønomkostningerne hos to af virksomhederne i stikprøven til trods for den omstændighed, at beskæftigelsen er reduceret.

                  Tabel 12

                           2008

                           2009

                           2010

                           NUP

                           Årlige arbejdskraftomkostninger pr. ansat (000 EUR) (16)

                           Fortrolige forretningsoplysninger

                              Indeks (2008 = 100)

                              100

                              100

                              120

                              120

         4.13.   Investeringer

               (47)

               De af stikprøven omfattede virksomheders årlige investeringer i produktionen af den samme vare var overvejende til vedligeholdelse og steg med 21 % mellem 2008 og NUP. Den kraftige stigning mellem 2010 og NUP skyldes køb af visse former for udstyr fra en af virksomhederne i stikprøven i 2011.

                  Tabel 13

                           2008

                           2009

                           2010

                           NUP

                           Nettoinvesteringer (EUR) (17)

                           Fortrolige forretningsoplysninger

                              Indeks (2008 = 100)

                              100

                              102

                              72

                              121

         4.14.   Rentabilitet og investeringsafkast

               (48)

               EU-erhvervsgrenen led konstant tab i hele den betragtede periode. Mellem 2008 og NUP er tabene (både i absolutte tal og i procent af omsætningen) mere end fordoblet.

               (49)

               Tilsvarende var afkastet af investeringerne negativt i hele den betragtede periode, og det forværredes med -131 procentpoint mellem 2008 og NUP.

                  Tabel 14

                           2008

                           2009

                           2010

                           NUP

                           Nettofortjeneste ved EU-salg til ikke forretningsmæssigt forbundne kunder (% af nettosalg) (18)

                           Fortrolige forretningsoplysninger

                              Indeks (2008 = 100)

                              – 100

                              –95

                              –73

                              – 203

                           Investeringsafkast (nettofortjenesten i % af den bogførte nettoværdi af investeringerne) (18)

                           Fortrolige forretningsoplysninger

                              Indeks (2008 = 100)

                              – 100

                              –95

                              –73

                              – 231

         4.15.   Likviditet og evne til at rejse kapital

               (50)

               Nettolikviditeten fra driften forblev negativ i hele den betragtede periode, og den blev forværret med næsten – 300 procentpoint mellem 2008 og NUP.

                  Tabel 15

                           2008

                           2009

                           2010

                           NUP

                           Likviditet (EUR) (19)

                           Fortrolige forretningsoplysninger

                              Indeks (2008 = 100)

                              – 100

                              – 115

                              –77

                              – 398

               (51)

               Der er ingen indikation for, at EU-erhvervsgrenen skulle have haft vanskeligheder med at rejse kapital.

         c)   Indvirkningen af dumpingimporten og andre faktorer

   4.16.   Virkningerne af dumpingimporten

               (52)

               Efter indførelsen af foranstaltninger faldt importen fra Kina betydeligt, og den er stadig temmelig begrænset, svarende til en markedsandel på ca. 4 % i NUP. Prissammenligningen mellem denne import og EU-erhvervsgrenens priser viser dog et betydeligt prisunderbud (51,6 %). Da semsgarvet læder (vaskeskind) er en standardiseret vare, da varedækningen er meget begrænset, og da kinesiske varers kvalitet ligner den europæiske, tyder den forholdsvis lille markedsandel for den kinesiske import kombineret med betydelige prisunderbud, på, at denne import har betydelig indvirkning på EU-erhvervsgrenens situation.

         4.17.   Import fra andre lande

               (53)

               Der er tale om en betydelig import fra Indien, Tyrkiet og New Zealand samt en vis import fra andre lande, som tilsammen tegner sig for en markedsandel på 46 % i NUP (fra 60 % i 2008).

               (54)

               Med hensyn til importen fra Indien skal det bemærkes, at mængden er betydelig, og at markedsandelen er øget fra 11 % i 2008 til 16 % i NUP. I den samme periode var gennemsnitspriserne på importen fra Indien noget lavere end EU-producenternes gennemsnitspriser. I betragtning af de betydelige mængder og prisforskellene konkluderes det, at importen fra Indien til en vis grad har bidraget til EU-erhvervsgrenens dårlige økonomiske situation. Samtidig skal det bemærkes, at priserne på importen fra Indien er mere end 60 % højere end den kinesiske dumpingimport. Det konkluderes derfor, at disse begrænsede virkninger for EU-erhvervsgrenens nuværende situation efter al sandsynlighed ikke ville kunne bryde årsagssammenhængen mellem dumpingimport og skade i tilfælde af den sandsynlige stigning i den kinesiske dumpingimport og yderligere forringelse af EU-erhvervsgrenens situation, som en ophævelse af foranstaltningerne ville medføre.

                  Tabel 16

                           2008

                           2009

                           2010

                           NUP

                           Importmængde fra Indien (000 sq ft) (20)

                           2 330,00

                           2 123,33

                           4 276,67

                           4 436,67

                           Markedsandel for importen fra Indien (20)

                           11 %

                           10 %

                           15 %

                           16 %

                              Gennemsnitspris på importen fra Indien (EUR/sq ft)

                           0,79

                           0,82

                           0,66

                           0,75

               (55)

               Der er også en betydelig import fra Tyrkiet, som tegner sig for en markedsandel på 10 % i NUP (fra 18 % i 2008). Samtidig er gennemsnitspriserne for denne import meget større end for semsgarvet læder (vaskeskind) fra Kina og meget tæt på prisniveauet for EU-erhvervsgrenen. I betragtning af den faldende tendens for importen fra Tyrkiet og de relativt høje priser konkluderes det, at denne heller ikke ville kunne bryde årsagssammenhængen mellem dumpingimport og skade i tilfælde af den sandsynlige stigning i den kinesiske dumpingimport og yderligere forringelse af EU-erhvervsgrenens situation, som en ophævelse af foranstaltningerne ville medføre.

                  Tabel 17

                           2008

                           2009

                           2010

                           NUP

                           Importmængde fra Tyrkiet (000 sq ft) (21)

                           4 063,33

                           2 623,33

                           2 933,33

                           2 700,00

                           Markedsandel for importen fra Tyrkiet (21)

                           18 %

                           12 %

                           10 %

                           10 %

                              Gennemsnitspris på importen fra Tyrkiet (EUR/sq ft)

                           0,77

                           0,89

                           1,05

                           1,20

               (56)

               Der er også en betydelig import fra New Zealand, som tegner sig for en markedsandel på 7 % i NUP, og som er steget fra 3 % i 2008. Samtidig er gennemsnitspriserne for denne import meget højere end for semsgarvet læder (vaskeskind) fra Kina og højere end selv prisniveauet for EU-erhvervsgrenen. I betragtning af de relativt høje priser på importen fra New Zealand konkluderes det, at den heller ikke ville kunne bryde årsagssammenhængen mellem dumpingimport og skade i tilfælde af den sandsynlige stigning i den kinesiske dumpingimport og yderligere forringelse af EU-erhvervsgrenens situation, som en ophævelse af foranstaltningerne ville medføre.

                  Tabel 18

                           2008

                           2009

                           2010

                           NUP

                           Importmængde fra New Zealand (000 sq ft) (22)

                           716,67

                           2 426,67

                           1 966,67

                           1 883,33

                           Markedsandel for importen fra New Zealand (22)

                           3 %

                           11 %

                           7 %

                           7 %

                              Gennemsnitspris på importen fra New Zealand (EUR/sq ft)

                           1,29

                           1,43

                           1,43

                           1,48

               (57)

               Importen fra resten af verden tegner sig for en markedsandel på 13 % i NUP (fra 27 % i 2008). Samtidig er gennemsnitspriserne for denne import meget højere end for semsgarvet læder (vaskeskind) fra Kina og meget tæt på prisniveauet for EU-erhvervsgrenen. I betragtning af den faldende tendens for importen fra resten af verden og de relativt høje priser i sammenligning med semsgarvet læder (vaskeskind) fra Kina, konkluderes det, at denne heller ikke ville kunne bryde årsagssammenhængen mellem dumpingimport og skade i tilfælde af den sandsynlige stigning i den kinesiske dumpingimport og yderligere forringelse af EU-erhvervsgrenens situation, som en ophævelse af foranstaltningerne ville medføre.

                  Tabel 19

                           2008

                           2009

                           2010

                           NUP

                           Importmængde fra resten af verden (000 sq ft) (23)

                           5 896,67

                           4 013,33

                           4 480,00

                           3 556,67

                           Markedsandel for importen fra resten af verden (23)

                           27 %

                           18 %

                           16 %

                           13 %

                              Gennemsnitspris på importen fra resten af verden (EUR/sq ft)

                           0,63

                           0,84

                           0,81

                           0,84

               (58)

               Importen fra alle andre tredjelande tilsammen tegner sig for en markedsandel på 46 % i NUP (fra 60 % i 2008). Samtidig er gennemsnitspriserne for denne import meget større end for semsgarvet læder (vaskeskind) fra Kina og meget tæt på prisniveauet for EU-erhvervsgrenen. I betragtning af den faldende tendens for importen fra tredjelande og de relativt høje priser konkluderes det, at denne heller ikke ville kunne bryde årsagssammenhængen mellem dumpingimport og skade i tilfælde af den sandsynlige stigning i den kinesiske dumpingimport og yderligere forringelse af EU-erhvervsgrenens situation, som en ophævelse af foranstaltningerne ville medføre.

                  Tabel 20

                           2008

                           2009

                           2010

                           NUP

                           Importmængde fra andre lande (000 sq ft) (24)

                           13 006,67

                           11 186,67

                           13 656,67

                           12 576,67

                              Indeks (2008 = 100)

                              100

                              86

                              105

                              97

                           Markedsandel for import fra andre lande (24)

                           60 %

                           51 %

                           49 %

                           46 %

                              Gennemsnitspris på importen fra andre lande (EUR/sq ft)

                           0,74

                           0,98

                           0,91

                           0,98

         5.   Konklusion om EU-erhvervsgrenens situation

               (59)

               Der er kun tre producenter (alle SMV'er) tilbage i Unionen. Om alle andre producenter af semsgarvet læder (vaskeskind) rapporteres det, at de har haft lukket deres produktionsanlæg siden 2006, hvor de oprindelige foranstaltninger blev indført. Dette kan ses som hidrørende fra det øgede pres, som den kinesiske dumpingimport har lagt på EU-markedet, selv i en situation med voksende forbrug.

               (60)

               Skadesanalysen viser, at EU-erhvervsgrenens situation forværredes i den betragtede periode. Navnlig faldt produktionen med omkring 12 %, og selv om salget steg lidt, var denne stigning mindre end stigningen i forbruget, og EU-producenternes markedsandel faldt derfor med 3 procentpoint.

               (61)

               Samtidig viser analysen af de mikroøkonomiske indikatorer, at rentabiliteten, afkastet af investeringerne og likviditeten i EU-erhvervsgrenen forblev negativ i hele den betragtede periode, og at dette fald fortsatte hen imod NUP.

               (62)

               Importen fra Indien, Tyrkiet, New Zealand og resten af verden er blevet analyseret. På baggrund af disse importstrømme, anskuet såvel enkeltvis som samlet, konkluderes det, at de ikke ville kunne bryde årsagssammenhængen mellem dumpingimport og skade i tilfælde af den sandsynlige stigning i den kinesiske dumpingimport og yderligere forringelse af EU-erhvervsgrenens situation, som en ophævelse af foranstaltningerne ville medføre.

               (63)

               Ud fra ovenstående konkluderes det, at EU-erhvervsgrenen fortsat led væsentlig skade, jf. grundforordningens artikel 3, stk. 5, og at erhvervsgrenen er meget skrøbelig og sårbar og langt under den tilstand, der kunne forventes, hvis den havde genrejst sig efter den dumping, der konstateredes i den oprindelige undersøgelse.

               (64)

               Det konkluderes også, at EU-erhvervsgrenens skadelidende situation overvejende skyldes den fortsatte eksistens (selv i mindre mængder) af dumping- og lavprisimporten fra Kina.

         E.   SANDSYNLIGHED FOR FORTSAT SKADE

   1.   Konsekvenser af den forventede importmængde og de prismæssige virkninger, hvis foranstaltningerne ophæves

               (65)

               Selv om importmængderne fra Kina faldt markant efter indførelsen af foranstaltningerne i 2006, er det opfattelsen, at der fortsat er betydelig produktionskapacitet i Kina (jf. betragtning 22). Denne overskudskapacitet kan let omdirigeres til EU-markedet, hvis foranstaltningerne ophæves.

               (66)

               Det konkluderes, at hvis foranstaltningerne ophæves, vil kinesiske eksporterende producenter efter al sandsynlighed forsøge at genvinde tabte markedsandele i Unionen. Det betydelige underbud, som er konstateret af undersøgelsen, viser, at prisniveauet i Unionen gør den til et meget interessant marked for den kinesiske import (jf. betragtning 22).

         2.   Konklusion om fortsat skade

               (67)

               På dette grundlag konkluderes det, at en ophævelse af foranstaltningerne over for importen fra Kina efter al sandsynlighed vil medføre, at EU-erhvervsgrenen fortsat forvoldes skade.

         F.   UNIONENS INTERESSER

   1.   Indledning

               (68)

               Det blev i henhold til grundforordningens artikel 21 undersøgt, om opretholdelse af de gældende antidumpingforanstaltninger ville være i strid med Unionens interesser som helhed. Unionens interesser blev fastlagt på grundlag af en vurdering af alle de forskellige involverede parters interesser, dvs. EU-erhvervsgrenens interesser på den ene side og importørernes og brugernes interesser på den anden side.

               (69)

               Det bør erindres, at vedtagelsen af foranstaltninger ikke blev anset for at være imod Unionens interesser i den oprindelige undersøgelse. Da nærværende undersøgelse er en fornyet undersøgelse med analyse af en situation, hvor der allerede har været antidumpingforanstaltninger gældende, giver det mulighed for at foretage en vurdering af eventuelle unødigt negative virkninger for de berørte parter af de gældende antidumpingforanstaltninger.

               (70)

               På dette grundlag blev det undersøgt, om det til trods for, at man var nået til den konklusion, at den skadevoldende dumping sandsynligvis ville fortsætte, tydeligt kunne konkluderes, at det ikke ville være i Unionens interesse at opretholde foranstaltningerne i dette bestemte tilfælde.

         2.   EU-erhvervsgrenens interesser

               (71)

               EU-erhvervsgrenen, der består af SMV'er, har konsekvent tabt markedsandele og har lidt væsentlig skade i den betragtede periode. Hvis foranstaltningerne ophæves, vil EU-erhvervsgrenen sandsynligvis befinde sig i en endnu værre situation.

         3.   Importørernes interesser

               (72)

               Der er to ikke forretningsmæssigt forbundne importører, der har samarbejdet i forbindelse med undersøgelsen. Den til semsgarvet læder (vaskeskind) knyttede erhvervsvirksomhed udgør kun en begrænset del af deres respektive omsætninger. Der er intet, der tyder på, at en videreførelse af foranstaltningerne ville have nogen betydelig negativ indvirkning på deres aktiviteter.

         4.   Brugernes og forbrugernes interesser

               (73)

               Der var ingen bruger- eller forbrugersammenslutninger, der gav sig til kende inden for den frist, der var fastsat i indledningsmeddelelsen, hvilket også var tilfældet i den oprindelige undersøgelse. Da det i den oprindelige undersøgelse blev fastslået, at de pågældende foranstaltninger ikke ville få en urimelig indvirkning på disse parters interesser, og i betragtning af deres fortsatte manglende samarbejdsvilje kan det konkluderes, at deres interesser forbliver uberørte af opretholdelsen af foranstaltningerne. Den betydelige import fra andre kilder og til konkurrencedygtige priser vil sikre, at brugerne og forbrugerne fortsat vil have et bredt udvalg af forskellige leverandører af den pågældende vare og til rimelige priser.

         5.   Konklusion

               (74)

               I betragtning af alle ovenstående forhold konkluderes det, at der ikke er nogen tvingende grund til ikke at opretholde de nuværende antidumpingforanstaltninger.

         G.   ANTIDUMPINGFORANSTALTNINGER

               (75)

               Alle parter blev underrettet om de vigtigste kendsgerninger og betragtninger, der lå til grund for at anbefale, at de gældende foranstaltninger opretholdes. Parterne fik desuden en frist til at fremsætte bemærkninger til ovennævnte fremlæggelse af oplysninger. Indlæg og bemærkninger blev, hvor det var berettiget, taget i betragtning.

               (76)

               Det fremgår af ovenstående, at antidumpingforanstaltningerne, jf. grundforordningens artikel 11, stk. 2, vedrørende importen af semsgarvet læder (vaskeskind) med oprindelse i Kina bør opretholdes. Det skal erindres, at disse foranstaltninger består af værditold på 58,9 % —

         VEDTAGET DENNE FORORDNING:
   Artikel 1
   1.   Der indføres en endelig antidumpingtold på import af semsgarvet læder (vaskeskind) og en kombination af semsgarvet læder, også i tilskårne stykker, herunder semsgarvet »crust« læder (vaskeskind) og en kombination af semsgarvet »crust« læder, med oprindelse i Folkerepublikken Kina, som henhører under KN-kode 4114 10 10 og 4114 10 90.
   2.   Den endelige antidumpingtold på nettoprisen, frit Unionens grænse, ufortoldet, for de i stk. 1 omhandlede varer, fastsættes til 58,9 %.
   3.   De gældende bestemmelser vedrørende told finder anvendelse, medmindre andet er fastsat.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. december 2012.

            På Rådets vegne

         N. SYLIKIOTIS

            Formand

      (1)  EUT L 343 af 22.12.2009, s. 51.

      (2)  EUT L 251 af 14.9.2006, s. 1.

      (3)  EUT C 19 af 20.1.2011, s. 9.

      (4)  EUT C 270 af 13.9.2011, s. 6.

      (5)  Data fra Eurostat og besvarelser af spørgeskemaet.

      (6)  Oplysninger fra Eurostat.

      (7)  Oplysninger fra Eurostat.

      (8)  Data fra besvarelserne af spørgeskemaet.

      (9)  Data fra besvarelserne af spørgeskemaet.

      (10)  Data fra besvarelserne af spørgeskemaet.

      (11)  Data fra Eurostat og besvarelser af spørgeskemaet.

      (12)  Data fra besvarelserne af spørgeskemaet.

      (13)  Data fra besvarelserne af spørgeskemaet.

      (14)  Data fra besvarelserne af spørgeskemaet.

      (15)  Data fra besvarelserne af spørgeskemaet.

      (16)  Data fra besvarelserne af spørgeskemaet.

      (17)  Data fra besvarelserne af spørgeskemaet.

      (18)  Data fra besvarelserne af spørgeskemaet.

      (19)  Data fra besvarelserne af spørgeskemaet.

      (20)  Data fra Eurostat og besvarelser af spørgeskemaet.

      (21)  Data fra Eurostat og besvarelser af spørgeskemaet.

      (22)  Data fra Eurostat og besvarelser af spørgeskemaet.

      (23)  Data fra Eurostat og besvarelser af spørgeskemaet.

      (24)  Data fra Eurostat og besvarelser af spørgeskemaet.


title: Kommissionens gennemførelsesforordning (EU) nr. 506/2012 af 14. juni 2012 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Kraški pršut (BGB))

text:
               15.6.2012

               DA

               Den Europæiske Unions Tidende

               L 154/20

         KOMMISSIONENS GENNEMFØRELSESFORORDNING (EU) Nr. 506/2012
   af 14. juni 2012
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Kraški pršut (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, første afsnit, og
   ud fra følgende betragtninger:

               (1)

               I medfør af artikel 6, stk. 2, første afsnit, i forordning (EF) nr. 510/2006 og i overensstemmelse med artikel 17, stk. 2, i samme forordning er Sloveniens ansøgning om registrering af betegnelsen »Kraški pršut« blevet offentliggjort i Den Europæiske Unions Tidende
                   (2).

               (2)

               En begrundet indsigelse fra Italien, jf. artikel 7 i forordning (EF) nr. 510/2006, blev indgivet til Kommissionen den 29. marts 2010 i henhold til artikel 7, stk. 3, litra a) og c), i forordning (EF) nr. 510/2006. Ved brev af 14. juni 2010 opfordrede Kommissionen de berørte parter til at indlede passende konsultationer.

               (3)

               Kommissionen modtog den 9. november 2010 meddelelse om, at der inden for fristen på seks måneder var indgået en aftale mellem Slovenien og Italien, som indeholder ændringer af den oprindelige varespecifikation og især, at landsbynavnet Štanjel udgår.

               (4)

               Dette har betydning for beskrivelsen af det geografisk afgrænsede område, og ændringen er derfor ikke uvæsentlig.

               (5)

               I henhold til artikel 7, stk. 5, andet afsnit, i forordning (EF) nr. 510/2006 skal Kommissionen på ny gennemgå ansøgningen, jf. artikel 6, stk. 1, i samme forordning.

               (6)

               På den baggrund er ansøgningen om registrering af betegnelsen »Kraški pršut«, som er ændret efter aftale mellem Slovenien og Italien, blevet offentliggjort i Den Europæiske Unions Tidende
                   (3).

               (7)

               Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør denne betegnelse registreres —

         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres herved.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. juni 2012.

            På Kommissionens vegne

         José Manuel BARROSO

            Formand

      (1)  EUT L 93 af 31.3.2006, s. 12.

      (2)  EUT C 235 af 30.9.2009, s. 32.

      (3)  EUT C 284 af 28.9.2011, s. 25.

      BILAG
      Landbrugsprodukter bestemt til konsum og opført i traktatens bilag I:

         Kategori 1.2.   Kødprodukter (opvarmet, saltet, røget, m.m.)

      SLOVENIEN
      Kraški pršut (BGB)


title: Kommissionens gennemførelsesforordning (EU) nr. 849/2012 af 19. september 2012 om godkendelse af præparatet af citronsyre, sorbinsyre, thymol og vanillin som fodertilsætningsstof til slagtekyllinger, hønniker, alle mindre udbredte fuglearter beregnet til slagtning og opdrættet til æglægning samt andre fravænnede dyr af svinefamilien end Sus scrofa domesticus (indehaver af godkendelsen er Vetagro S.p.A)  EØS-relevant tekst

text:
               20.9.2012

               DA

               Den Europæiske Unions Tidende

               L 253/8

         KOMMISSIONENS GENNEMFØRELSESFORORDNING (EU) Nr. 849/2012
   af 19. september 2012
   om godkendelse af præparatet af citronsyre, sorbinsyre, thymol og vanillin som fodertilsætningsstof til slagtekyllinger, hønniker, alle mindre udbredte fuglearter beregnet til slagtning og opdrættet til æglægning samt andre fravænnede dyr af svinefamilien end Sus scrofa domesticus (indehaver af godkendelsen er Vetagro S.p.A)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse.

               (2)

               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af et præparat af citronsyre, sorbinsyre, thymol og vanillin. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (3)

               Ansøgningen vedrører godkendelse i tilsætningsstofkategorien »zootekniske tilsætningsstoffer« af et præparat af citronsyre, sorbinsyre, thymol og vanillin som tilsætningsstof til foder til slagtekyllinger, hønniker, alle mindre udbredte fuglearter beregnet til slagtning og opdrættet til æglægning samt alle mindre udbredte svinearter (fravænnede).

               (4)

               Et præparat af citronsyre, sorbinsyre, thymol og vanillin blev tilladt anvendt i ti år som tilsætningsstof til foder til fravænnede smågrise ved Kommissionens forordning (EU) nr. 1117/2010 (2).

               (5)

               Den Europæiske Fødevaresikkerhedsautoritet (EFSA) konkluderede i sin udtalelse af 25. maj 2012 (3), at præparatet af citronsyre, sorbinsyre, thymol og vanillin ikke har skadelige virkninger på dyrs eller menneskers sundhed eller på miljøet i forbindelse med de påtænkte anvendelsesformål, og at tilsætningsstoffet kan forbedre tilvæksten hos målarterne. EFSA mener ikke, at der er behov for særlige krav om overvågning efter markedsføringen. EFSA har ligeledes gennemgået den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede referencelaboratorium.

               (6)

               Vurderingen af præparatet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.

               (7)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »andre zootekniske tilsætningsstoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. september 2012.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EUT L 317 af 3.12.2010, s. 3.

      (3)  EFSA Journal (2012); 10(5):2670.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse og analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  mg/kg fuldfoder med et vandindhold på 12 %

                     Kategori: zootekniske tilsætningsstoffer. Funktionel gruppe: andre zootekniske tilsætningsstoffer (forbedring af zootekniske parametre).

                  4d 3

                  Vetagro S.p.A.

                  Præparat af citronsyre, sorbinsyre, thymol og vanillin

                                 Tilsætningsstoffets sammensætning

                              Præparat af beskyttede mikroperler indeholdende citronsyre, sorbinsyre, thymol og vanillin med mindst:

                                          Citronsyre: 25 g/100 g

                                          Sorbinsyre: 16,7 g/100 g

                                          Thymol: 1,7 g/100 g

                                          Vanillin: 1 g/100 g

                                 Aktivstoffets karakteristika

                                          Citronsyre C6H8O7 (renhed ≥ 99,5 %)
                                          2-hydroxy-1,2,3-propantricarboxylsyre, CAS-nr. 77-92-9 vandfri

                                          Sorbinsyre C6H8O2 (renhed ≥ 99,5 %)
                                          2,4-hexadiensyre, CAS-nr. 110-44-1

                                          Thymol (renhed ≥ 98 %)
                                          5-methyl-2-(1-methylethyl)phenol, CAS-nr. 89-83-8

                                          Vanillin (renhed ≥ 99,5 %)
                                          4-hydroxy-3-methoxybenzaldehyd, CAS-nr. 121-33-5

                                 Analysemetoder
                                  (1)

                              Bestemmelse af sorbinsyre og thymol i foder: højtryksvæskekromatografi med omvendt fase kombineret med ultraviolet detektion/diode array-detektion (RP-HPLC-UV/DAD). Bestemmelse af citronsyre itilsætningsstoffet og forblandingerne: (RP-HPLC-UV/DAD). Bestemmelse af citronsyre i foder: enzymatisk bestemmelse af citronsyreindholdet — spektrometrisk metode ved hjælp af NADH (en reduceret form af nicotinamid-adenin-dinucleotid).

                  Slagtekyllinger/hønniker
                  Mindre udbredte fuglearter beregnet til slagtning og opdrættet til æglægning

                  —

                  200

                  —

                  Sikkerhedsforanstaltninger: Åndedrætsværn, sikkerhedsbriller og handsker skal bæres under håndteringen.

                  10. oktober 2022

                  Fravænnede dyr af svinefamilien,
                  bortset fra Sus scrofa domesticus

                  1 000

         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx


title: Kommissionens gennemførelsesforordning (EU) nr. 978/2014 af 16. september 2014 om ændring af forordning (EU) nr. 165/2011 om nedsættelse af visse makrelkvoter, der er tildelt Spanien i 2011 og de følgende år på grund af overfiskning i 2010

text:
               17.9.2014

               DA

               Den Europæiske Unions Tidende

               L 275/1

         KOMMISSIONENS GENNEMFØRELSESFORORDNING (EU) Nr. 978/2014
   af 16. september 2014
   om ændring af forordning (EU) nr. 165/2011 om nedsættelse af visse makrelkvoter, der er tildelt Spanien i 2011 og de følgende år på grund af overfiskning i 2010
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 105, stk. 1 og 2, og
   ud fra følgende betragtninger:

               (1)

               Kommissionens forordning (EU) nr. 165/2011 (2) fastsætter, at den fiskekvote for makrel (Scomber scombrus) i område VIIIc, IX og X og EU-farvande i CECAF 34.1.1, der blev tildelt Spanien for 2013, nedsættes med 8 126 ton.

               (2)

               Forordning (EU) nr. 165/2011 fastslår også, at den makrelfiskekvote, der tildeles Spanien i 2015 og eventuelt i følgende år, nedsættes med 9 747 ton.

               (3)

               Den 19. februar 2014 informerede de spanske myndigheder Kommissionen om, at man ikke havde udnyttet makrelfiskekvoten for 2013 fuldt ud og anmodede samtidig Kommissionen om at tage højde for de mængder, der ikke var blevet anvendt, med det formål at godtgøre overfiskningen af makrel i 2010 i henhold til forordning (EU) nr. 165/2011. Den uudnyttede mængde udgør 4 158 ton.

               (4)

               Spanien havde imidlertid også i medfør af artikel 4, stk. 2, i Rådets forordning (EF) nr. 847/96 (3) anmodet om, at en del af Spaniens makrelfiskekvote for 2013 blev tilbageholdt og overført til det følgende år inden for forordningens rammer.

               (5)

               Med Kommissionens gennemførelsesforordning (EU) nr. 520/2014 (4) blev 2 022 ton af Spaniens uudnyttede makrelfiskekvote for 2013 overført til 2014. Derfor er den tilbageværende uudnyttede mængde for 2013 på 2 136 ton.

               (6)

               De 2 136 ton bør anvendes til at omlægge de nedsættelser, der fremgår af forordning (EU) nr. 165/2011 som ændret ved forordning (EU) nr. 976/2012 (5). Denne mængde bør lægges til nedsættelserne i 2013, som så er på i alt 10 262 ton, og samtidig trækkes fra de kommende års nedsættelser.

               (7)

               Den 8. maj 2014 anmodede Spanien om, at de uudnyttede mængder trækkes fra nedsættelserne for 2014. Dette er i overensstemmelse med grundtanken i betragtning 7 i forordning (EU) nr. 165/2011. Forordning (EU) nr. 165/2011 som ændret ved forordning (EU) nr. 976/2012 bør derfor ændres i overensstemmelse hermed.

               (8)

               Eftersom den ændring af Spaniens fangstbegrænsninger, der følger af denne forordning, har indvirkning på de økonomiske aktiviteter og planlægningen af den spanske fiskerflådes fangstsæson, bør forordningen træde i kraft umiddelbart efter offentliggørelsen —

         VEDTAGET DENNE FORORDNING:
   Artikel 1
   Bilaget til forordning (EU) nr. 165/2011 erstattes af teksten i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. september 2014.

            På Kommissionens vegne

         José Manuel BARROSO

            Formand

      (1)  EUT L 343 af 22.12.2009, s. 1.

      (2)  Kommissionens forordning (EU) nr. 165/2011 af 22. februar 2011 om nedsættelse af visse makrelkvoter, der er tildelt Spanien i 2011 og følgende år på grund af overfiskning i 2010 (EUT L 48 af 23.2.2011, s. 11).

      (3)  Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (EFT L 115 af 9.5.1996, s. 3).

      (4)  Kommissionens gennemførelsesforordning (EU) nr. 520/2014 af 16. maj 2014 om tillæg til fangstkvoterne for 2014 af visse mængder, der blev tilbageholdt i 2013 i medfør af artikel 4, stk. 2, i Rådets forordning (EF) nr. 847/96 (EUT L 147 af 17.5.2014, s. 44).

      (5)  Kommissionens forordning (EU) n r. 976/2012 af 23. oktober 2012 om ændring af forordning (EU) nr. 165/2011 om nedsættelse af visse makrelfiskekvoter, der er tildelt Spanien i 2011 og de følgende år på grund af overfiskning i 2010 (EUT L 294 af 24.10.2012, s. 3).

      BILAG

            »BILAG

                        Bestand

                        Oprindelig kvote 2010

                        Tilpasset kvote 2010

                        Konstaterede fangster 2010

                        Forskel kvote/fangst (overfiskning)

                        Multiplikations-faktor, jf. artikel 105, stk. 2, i forordning (EF) nr. 1224/2009 (overfiskning * 2)

                        Nedsættelse 2011

                        Nedsættelse 2012

                        Nedsættelse 2013

                        Nedsættelse 2014

                        Nedsættelse 2015 og om nødvendigt efterfølgende år

                        MAC/8C3411

                        27 919

                        24 604

                        44 225

                        – 19 621
                        (79,7 % af 2010-kvoten)

                        – 39 242

                        7 744

                        5 500

                        10 262

                        5 989

                        9 747«